ར་མི་རུང་སྙམ་
ན། སྤྱིར་དེ་ལྟར་ཡིན་ཀྱང་རྒྱུད་འདིར་དབང་བསྐུར་བའི་ཡུལ་ལ་ཤི་གསོན་གཉིས་བཤད་ཅིང༌། དེ་
ཉིད་བསྡུས་པ་སོགས་སུའང་འགྲོ་བ་རིགས་དྲུག་ཀ་དཀྱིལ་འཁོར་དུ་འཇུག་པར་བཤད། འདིར་ཡང་
རིགས་དྲུག་ཀ་གང་དུ་སྐྱེས་པ་དག་དང༌། དེ་དག་ཤི་ནས་ལོ་བརྒྱ་ཕྲག་དུ་མ་ལོན་པས་ཀྱང་མིང་དང་
རུས་པ་ཉེ་དུ་སོགས་ཅི་རིགས་ལ་བརྟེན་ནས་དཀྱིལ་འཁོར་ལ་འཇུག་པ་དང་། དབང་ཁྲུས་ཆོ་ག་ཅི་
རིགས་བྱེད་པར་བཤད་པ་སྐྱོན་མེད་ཅིང་དམིགས་བསལ་འདི་རྒྱུད་སྡེ་གཞན་སོགས་ལའང་ཤེས་
དགོས་སོ། །དེས་ན་སློབ་མའི་དབང་ཙམ་གྱི་དབང་དུ་བྱས་ཏེ་ནད་གདོན་བར་ཆད་ཞི་བ་དང༌། ཚེ་
བསོད་ནམས་སོགས་རྒྱས་པའི་ཆེད་དུ་བསྐུར་ཚེ། རས་བྲིས་རྡུལ་ཚོན་ཅི་རིགས་ལ་བརྟེན་ནས།
བདག་མདུན་གྱི་ཆོ་ག་དཀྱུས་ལྟར་བསྒྲུབས་ནས་ལུང་ཡོད་ཚེ་བདག་འཇུག་དང༌། བསྡུས་ཚེ་བདག་
འཇུག་བཞག་ནས་གསོལ་བ་གདབ། བྱུང་ན་ཉིན་དང་པོར་སྟ་གོན་བྱས་པའི་སློབ་མ་འདིར་དབང་
བསྐུར། ཉིན་སོ་སོར་མ་བྱུང་ཚེ་དངོས་དང་སྟ་གོན་སྦྲེལ་ནས་འདིར་དབང་བསྐུར་བ་ལ། སློབ་མ་ལ་
ཁྲུས་བྱས། མཎྜལ་འབུལ་དུ་བཅུག །ཐལ་མོ་སྦྱར་ཏེ། དགའ་ཆེན་ཁྱོད་བདག་ནས། མེ་ཏོག་གཏད་བའི་
བར་འདྲ་ལ། དེ་ནས་དབང་མེད་བདག་གིས་ཞེས་པ་ནས། ཁྱད་འཔགས་གནས་ལ་བདག་ནི་གནས་
པར་བགྱི། །ཞེས་པའི་བར་ལན་གསུམ་རྗེས་ཟློས་བྱེད་དུ་བཅུག་ལ། བྱང་སྡོམ་བཟུང༌། རིགས་ལྔའི་
620

ཡི་དམ་སྒྲུབ་སྐོར་གྱི་རིམ་པ།
སྡོམ་བཟུང་མི་བྱ། ཐམས་ཅད་རྣལ་འབྱོར་གྱི་སེམས་བསྐྱེད་པ་ནས་ལྷ་རྣམས་དང་སྐལ་བ་མཉམ་པར་
བྱས་སོ། །ཞེས་པའི་བར་འདྲ་ལ། དེ་ནས་དེང་ཁྱོད་ཅེས་སོགས་ཕན་ཡོན་གྱི་དམ་བཞག་དང༌། ཉེས་
དམིགས་ཀྱི་དམ་བཞག་གཉིས། གཉིས་ཀའི་དམ་བཞག་བླ་མའི་བཀའ་གཉན་པའི་དམ་བཞག་ལྔ་བོ་
འདི་ཐུན་མོང་མ་ཡིན་པའི་སྡོམ་བཟུང་མི་བྱེད་པ་ལ་མི་དགོས་པས། དེང་ཁྱོད་དེ་བཞིན་གཤེགས་བ་
ཐམས་ཅད་ཀྱི་རིགས་སུ་ཞུགས། ཞེས་པ་ནས། དམྱལ་བར་ལྟུང་བར་གྱུར་ཏ་རེ་ཞེས་པའི་བར་དོར།
ཡེ་ཤེས་འབེབས་པ་ནས། མངོན་སུམ་དུ་མཐོང་བའི་མོས་པ་མཛོད་ཅེས་དཀྱིལ་འཁོར་སྟོན་པའི་བར་
དཀྱུས་ལྟར་བྱ། འདི་ནི་ཁྱོད་ཀྱི་དམྱལ་བའི་ཆུ་ཞེས་སོགས་ཀྱི་དམ་བཞག་འདི་ཡང་བཞག་ན་རུང་
ངམ་སྙམ། དེ་ནས་དབང་དངོས་གཞིའི་ཆོ་ག་ལ། མཎྜལ་དང་གསོལ་འདེབས་རང་རེའི་ཆོ་ག་ཁ་ཅིག་
ལ་འདུག་པ་ལྟར་བྱས་ན་ལེགས། དཀྱིལ་འཁོར་གྱི་ཤར་དུ་དབང་སྟེགས་པདྨ་ཞེས་པ་ཁ་ནས། ཀྱཻ་
དཔལ་ཆེ་གེ་རྡོ་རྗེ་ཞེས་མིང་དབང་གི་བར་དང༌། སྒེག་སོགས་ཀྱི་མཆོད་པ་ནི་འདྲ། བུམ་དབང་གི་
ཚེ་སྤྱི་བོར་བུམ་པ་བཞག་ཅིང་ཆུ་འཐོར་ནས་འཐུང༌། ཅོད་པཎ་གྱི་ཚེ་རིགས་ལྔའི་ཕྱག་རྒྱ་བཅིངས་
ལ། སྤྱི་གཙུག་སོགས་གནས་ལྔར་གཏུགས། དབུ་རྒྱན་བསྐོན། དེ་རྗེས་མེ་ཏོག་འཕྲེང་བ་དཀྱུས་ལྟར་
བཅིངས། དེ་རྗེས་དར་དབྱངས་ཕྱག་རྒྱ་དང་བཅས་པ་བཅིངས། དེ་ནས་རིགས་ལྔའི་ཕྱག་མཚན་ལག་
ཏུ་གཏད་དེ། རིགས་ལྔའི་ཕྱག་རྒྱས་དབང་བསྐུར། དེ་ནས་དཀྱུས་ལྟར་ཡུམ་ལྔའི་ཕྱག་རྒྱ་བཅིངས་པ་
སྤྱི་བོ་ལ་སོགས་པའི་གནས་ལྔར་གཏུགས་ཏེ་ཡུམ་ལྔའི་ཕྱག་རྒྱས་དབང་བསྐུར་བ་ཡིན་གྱི། ཡུམ་
ལྔའི་ཕྱག་མཚན་འདིར་ལག་ཏུ་གཏོད་བ་གང་ནས་ཀྱང་མ་བཤད། གཞན་གོ་སླ། དེ་ནས་རྡོ་རྗེ་སློབ་
དཔོན་གྱི་དབང་མཐའ་རྟེན་དང་བཅས་པ་འདིར་མི་དགོས་པས། དཀྱིལ་འཁོར་གྱི་ཤར་དུ་ཁྲུས་དཀྱིལ་
ཞེས་པ་ནས། ལས་ཀྱི་འཁོར་ལོ་རབ་ཏུ་བསྐོར། །ཞེས་པའི་བར་སྔགས་དང་བཅས་པ་མི་དགོས། རྡོ་
རྗེ་སློབ་དཔོན་ངས་སློབ་མ་ཁྱོད་ལ་ཞེས་པ་ནས། རྟེན་བརྟེན་པའི་དཀྱིལ་འཁོར་སྣ་ཚོགས་པ་ཤར་བ་
ཡིན་ཞེས་པ་བའི་བར་གསང་དབང་བསྐུར་བའང་མི་རུང་ངོ༌། །དེ་ནས་རིན་ཆེན་སྣ་བདུན་གྱི་དབང་
621

ཀུན་མཁྱེན་གསུང་འབུམ་༼ང༽
ནི། སློབ་དཔོན་གྱི་དབང་བསྐུར་མི་བསྐུར་གཉིས་ཀ་ལ་བསྐུར་བར་བཤད་ཅིང༌། རྒྱུད་སྡེ་གོང་འོག་
གཉིས་ཀ་ལ་ཡོད་པའི་དབང་དུ་བྱས་ནའང་འགལ་བ་མེད་པས། ལྷ་རྫས་ལས་བྱས་ལྟེ་བ་ཤིན་ཏུ་ཟླུམ་
ནས། མཐུ་སྟོབས་རྫུ་འཕྲུལ་དཔུང་གིས་བསྲུང་བར་ཤོག །ཅེས་པའི་བར་འདྲ་ཞིང༌། དེང་ཁྱོད་ཅེས་
སོགས་གྱི་དག་པ་འདོན་ཚེ་ཚིག་བསྒྱུར་དགོས་ཤིང་། དཀྱུས་ལྟར་འདོན་མི་རུང༌། དམ་ཚིག་གི་
དབང་འདི་མན་ཆད་བཏང་ནའང་རུང་བ་འདྲ།
ཡང་ན་ཚིག་དོན་གཉིས་ཀ་ལ་འདོར་ལེན་ཅི་རིགས་
བྱས་ན་ལེགས་པར་སེམས། འདི་རྣམས་ནི་འདིའི་སྐོར་གྱི་རྒྱུད་དང་རྒྱ་བོད་ཀྱི་འགྲེལ་བ་འགའ་ཞིག་
དང༌། ཆོག་སྒྲིག་ཅི་རིགས་ལས་མཐོང་ལ། གཙོ་བོར་ནི་འཇམ་དབྱངས་མི་ཡི་གར་མཁན་ཁྲི་རིན་
པོ་ཆེ་བློ་གྲོས་རྒྱ་མཚོའི་ཞལ་སྔ་ནས་སྐྱིས་ས་ཕྱོགས་འདི་དང༌། ཨ་མདོའི་ས་ཆར་གསོན་གཤིན་སྣ་
ཚོགས་ལ་དབང་བསྐུར་ཚུལ་དེ་མ་དག་འདུག་པས་འདི་འདྲ་དགོས་ཞེས་ཐུགས་བརྩེ་བ་ཆེན་པོས་
ཡང་ཡང་གདམས་པ་ལས། རང་གི་བློ་ངོར་ཇི་ལྟར་ངེས་པ་ལས་ཅུང་ཟད་བཀོད་པ་འདི་ལ། འགྲོ་བ་
བཞིའི་དབང་དུ་མ་སོང་བར་རྟོན་པ་བཞིའི་སྒོ་ནས་ལེགས་པར་དཔྱད་དེ་ཉམས་སུ་བླངས་ན་སྤྱོད་
རྒྱུད་སོགས་ནས་གསུངས་པ་བཞིན་བསྟན་འགྲོའི་དོན་དང༌། ཕན་ཡོན་མཐའ་ཡས་པ་མཐོང་བས་དེ་
ལྟར་དགོངས་པར་ཞུ་ཞིང༌། མ་དག་ན་འཆོས་པར་ཞུ།
སྨྲས་པ། མ་སྦྱངས་བོར་བའི་ཆུ་ནས་ཉ་འདོམ་གང༌། །འབྱུང་མིན་མཁས་གྲུབ་སྟོང་གི་ཉལ་
འགྲོའི་རྒྱུན། །མི་དམན་བློ་ཡི་རྭ་བར་འཁྱིལ་བའི་མཚོར། །ལེགས་བཤད་བདུད་རྩིའི་སྤུན་ཟླ་དང་
འདིར་བྱུང༌། །དགེ་བས་མཁའ་མཉམ་འགྲོ་བའི་ཉེར་འཚེ་ཀུན། །ཞི་ཞིང་ཚོགས་གཉིས་ལྷུན་པོའི་སྤོ་
མཐོ་ལས། །ཆོས་ཀུན་གཟིགས་པའི་སྤྱན་སྟོང་རྩེ་དགའ་ཡིས། །སྐུ་གསུམ་རྣམ་རྒྱལ་གྲོང་ཁྱེར་ལ་
སྤྱོད་ཤོག ་ཀུན་རིག་རྣམ་པར་སྣང་མཛད་ཀྱི་ཆོ་གའི་ཟུར་རྒྱན་བདུད་རྩིའི་སྤུན་ཟླ་ཞེས་
བྱ་བ་འདི་ནི། རྟ་དབོན་གྱི་མདོ་སྔགས་རབ་འབྱམས་སྨྲ་བ་ངག་དབང་ཕུལ་བྱུང༌། རིགས་པའི་དབང་
ཕྱུག་བྲག་ཉི་རབ་འབྱམས་པ་ཡོན་ཏན་རིན་ཆེན་གྱིས་ཡི་གེ་རྟེན་དང་བཅས་ཏེ་བསྐུལ་བའི་ངོར་
622

ཡི་དམ་སྒྲུབ་སྐོར་གྱི་རིམ་པ།
ཤཱཀྱའི་དགེ་སློང་འཇམ་དབྱངས་བཞད་པའི་རྡོ་རྗེས་མཁའ་སྤྱོད་གུར་ཁང་ནས་བྲིས་པ་འདིས་ཀྱང་
བསྟན་པ་དང་སེམས་ཅན་ལ་ཕན་ཐོགས་པར་གྱུར་ཅིག །
བླ་མ་དང་སྣ་ཚོགས་ཡུམ་ལ་ཕྱག་འཚལ་ལོ། །འདིར་སྣ་ཚོགས་ཡུམ་སྒྲུབ་བར་འདོད་པས་
གནས་དབེན་པར་བྱི་དོར་བྱས། དུས་འཁོར་ཡབ་ཡུམ་གྱི་སྐུ་ཡོད་ན་བཤམས། འོ་མ་དང་མར་གྱིས་
སྤྲས་པའི་ལྷ་བཤོས་དང༌། གཏོར་མ་གསུམ་སོགས་ལྷ་མོ་འདི་དང༌། ཆོས་སྐྱོང་དང༌། གཞི་བདག་
གི་གཏོར་མ་བཤམས། མཆོད་པ་མེ་ཏོག་དཀར་པོ་དྲི་ཞིམ་པ་སོགས་ཆུ་གཉིས་ཉེར་སྤྱོད་ལྔ་ཞི་བའི་
ལུགས་ཡོངས་གྲགས་ལྟར་བྱས། དུས་ཐུན་བརྒྱད་ཀྱི་དང་པོ་ཐོ་རངས་ལ། ཐོག་མར་གཞི་བདག་
གཏོར་མ་བཏང་ལ་འཕྲིན་ལས་བཅོལ། དེ་ནས། སུམ་བྷ་ནི་བཏོན་ལ་མཚམས་བཅད་དེ། བསྲུང་
འཁོར་བསྒོམ། ཐོ་ཅོག་བྱས། དེ་ནས་རང་སྐད་ཅིག་གིས་སྣ་ཚོགས་ཡུམ་དུ་གྱུར། ཅེས་བརྗོད་ཅིང་
བསམ། མཆོད་པ་ཨ་མྲྀ་ཏའམ། ཤེས་ན་དུས་འཁོར་ལས་སྔགས་ཀྱིས་བསང༌། སྭ་བྷཱ་ཝའམ། ཤཱུནྱ་
ཏས་སྟོང་པར་སྦྱངས། སྟོང་པའི་ངང་ལས་ཨ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་
ཧཱུཾ་ཧཱུཾ་ལས་མཆོད་ཡོན། ཞབས་བསིལ། མེ་ཏོག་ཅེས་པ་ནས། ནམ་མཁའ་དང་མཉམ་པར་གྱུར།
ཨོཾ་ཨཿགྷཾ་ཨཱཿཧཱུཾ། དེ་བཞིན་དུ་ཨོཾ་པཏྱཾ་ཨཱཿཧཱུཾ། ཨོཾ་བཛྲ་པུཥྤ་ཨཱཿཧཱུཾ། ནས། ཨོཾ་བཛྲ་ཤཔྟ་ཨཱཿཧཱུཾ།
ཞེས་བརྗོད་ལ་བྱིན་གྱིས་བརླབས། རྒྱས་པར་བྱེད་ན། ཚོགས་ཞིང་ལ་མཆོད་བསྟོད་སོགས་བྱ་
ལ། བསྡུ་ན། མདུན་དུ་སངས་རྒྱས་བྱང་སེམས་ཐམས་ཅད་དང༌། བླ་མ་དང་དུས་འཁོར་ཡབ་ཡུམ་
སོགས་བཞུགས་པར་བསམ། དཀོན་མཆོག་གསུམ་ལ་བདག་སྐྱབས་མཆི། །སོགས་ཀྱིས་སྐྱབས་
སེམས་དང༌། ཚད་མེད་བཞི་བསྒོམ། ཤེས་ན་དུས་འཁོར་ལྟར་རྣམ་ཐར་སྒོ་བཞིའི་སྔགས་བརྗོད་ལ་
བསྒོམ་པ་རྒྱས་པ་ཡིན་ལ། བསྡུས་ན། ཨོཾ་ཤཱུ་ནྱ་ཏ་ཛྙཱ་ན་བཛྲ་སྭ་བྷཱ་ཝ་ཨཏྨ་ཀོ྅་ཧཾ། སྟོང་པ་ཉིད་དུ་
གྱུར། སྟོང་པའི་ངང་ལས་ཀཱ་ལི་ལས་ཉི་མའི་དཀྱིལ་འཁོར་ཞེས་པ་ནས། རྡོ་རྗེ། པདྨའི་སྐྱིལ་ཀྲུང་
གིས་བཞུགས་པའི་སྤྱི་བོར་ཨོཾ། མགྲིན་པར་ཨཱཿཐུགས་ཀར་ཧཱུཾ། ཐུགས་ཀའི་ཧཱུཾ་ལས་འོད་འཕྲོས།
623

ཀུན་མཁྱེན་གསུང་འབུམ་༼ང༽
རང་བཞིན་གྱི་གནས་ནས་བསྒོམས་པ་དང་འདྲ་བའི་ཡེ་ཤེས་པ་སྤྱན་དྲངས། ཛཿཧཱུཾ་བཾ་ཧོཿ གཉིས་
སུ་མེད་པར་གྱུར། རང་གི་ཐུགས་ཀའི་ས་བོན་ལས་འོད་འཕྲོས། དབང་ལྷ་སྤྱན་དྲངས། དབང་
བསྐུར། དྲི་མ་དག །སྤྱི་བོར་རྡོ་རྗེ་སེམས་དཔས་དབུ་བརྒྱན་པར་གྱུར། ཨོཾ་བི་ཤྭ་མཱ་ཏཱ་ཨགྷཾ་པྲ་ཏཱི་ཙྪ་
ཧཱུཾ་སྭཱཧཱ་ནས། ཤཔྟའི་བར་གྱིས་མཆོད། ཨོཾ་བི་ཤྭ་མཱ་ཏཱ་ཨོཾ་ཨཱཿཧཱུཾ་གིས་ནང་མཆོད་ཕུལ་ནའང་རུང་
མི་འབུལ་པའང་སྣང་པས་གང་བདེ་གྱིས། དེ་ནས་བསྟོད་ལ། རང་གི་ཐུགས་ཀར་ཟླ་བའི་སྟེང་དུ་བཾ་
ཡིག་བདུད་རྩིའི་འོད་ཅན། བདུད་རྩི་འཛག་པ་ཅན་གྱི་མཐར་སྔགས་ཕྲེང་གི་འོད་ཟེར་འཕྲོས་པའི་སྣེ་
མོར་མཆོད་པའི་ལྷ་མོས་སངས་རྒྱས་བྱང་སེམས་ལ་མཆོད། ཡང་འོད་ཟེར་གྱི་སྣེ་ལས་ལྷ་མོ་སྤྱན་
མ་སོགས་ཡུམ་བཞི་སྐུ་མདོག་ན་བཟའ་དཀར་པོ་ཅན་བུམ་པ་དཀར་པོ་དུ་མ་བདུད་རྩི་དཀར་པོས་
གང་བས་རང་གཞན་ལ་ཁྲུས་གསོལ་བས་ནད་གདོན་སྡིག་སྒྲིབ་ཐམས་ཅད་དག་ཅིང་ལུས་ཤེལ་
ལྟར་དྭངས་པར་བསམ་ལ་སྔགས། ཨོཾ་ཕྲེ་བི་ཤྭ་མཱ་ཏཱ་བཛྲ་ཀཎྚ་ཀ་ཊ་ན་ནཱ་ཤཱ་ཡ་མ་མ་ཤཱིནྟཾ་ཀུ་རུ་ཀུ་
རུ་སྭཱཧཱ། ཞེས་པའི་སྤེལ་ཚིགས་དཀྱུས་གསལ་ལ། རྟགས་ལུས་ལ་རྣག་སོགས་ཐོན་པ་དང༌། མེ་
ཏོག་དཀར་པོ་ཐུ་བ་དང༌། ཉི་ཟླ་ཤར་བ། དཀོན་མཆོག་གི་རྟེན་མཐོང་བ་ཡང་ཡང་འབྱུང་པའི་བར་
རམ། གྲངས་འབུམ་ཐེར་འབྲུ་གྲངས་དང་མཉམ་པ་སོགས་ཅི་རིགས་གཅིག་བསྒྲུབས་ནས། དེ་ནས་
རང་གཞན་བསྲུང་པའི་སྲན་མའི་ལས་ཚོགས་ཡོངས་གྲགས་ལྟར་བྱའོ། །ཐུན་མཐར་མཆོད་བསྟོད་
བྱས། ཡིག་བརྒྱ་བརྗོད་ལ་བརྟན་པར་བྱས། ཕྲེང་བ་དུས་འཁོར་ལས། ཞི་བ་ལ་ཤེལ་དཀར་བཤད་
པས་དེའམ། དུང་བྱུང་ན་བཟང་། གཏོར་མ་འབུལ་ན་གཏོར་མ་བསང་སྦྱངས་སྔར་ལྟར་ལ། རྒྱས་
པར་གྲུབ་ན་དུས་འཁོར་ནང་མཆོད་ལྟར་བྱིན་གྱིས་བརླབས་ལ། བསྡུས་ན་སྟོང་པའི་ངང་ལས་ཨ་
ལས་ཐོད་པའི་ནང་དུ་ཤ་ལྔ་བདུད་རྩི་ལྔ་ཡོངས་སུ་གྱུར་པ་ལས་ཟག་པ་མེད་པའི་ཡེ་ཤེས་ཀྱི་བདུད་
རྩིར་གྱུར། ཨོཾ་ཨཱཿཧཱུཾ་དང༌། ཧ་ཧོ་ཧྲཱིཿལན་གསུམ་གསུམ་གྱིས་བརླབས། མདུན་དུ་ལྷ་མོ་བསྐྱེད།
སྤྱན་དྲངས། མཆོད་བསྟོད་ཀྱི་བར་བྱ་ལ། མགྲོན་རྣམས་ཀྱི་ལྗགས་རྡོ་རྗེའི་སྦུ་གུས་གསོལ་བར་
624

ཡི་དམ་སྒྲུབ་སྐོར་གྱི་རིམ་པ།
བསམ་ལ། ཨོཾ་བི་ཤྭ་མཱ་ཏཱ་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། བཛྲ་ཀཎྚ་ཀ་ཊ་ན་ནཱ་ཤ་ཡ། མ་མ་ཤིནྟཾ་
ཀརུཾ་གུ་རུ་ཀུ་རུ་སྭཱཧཱ། གསུམ་སོགས་བརྗོད། མཆོད་བསྟོད་ལ། མཚམས་གྲོལ་དུས། རྟེན་མེད་ན་
གཤེགས། ཡོད་ན་བརྟན་བཞུགས། ཤིས་བརྗོད་བྱ། ཆོས་སྐྱོང་ལ་བསྔོ་ན་རང་རང་གི་གཞུང་ལྟར།
དཀར་གཏོར་ཡོངས་གྲགས་ལྟར་གྱིས། དེས་ན་སྣ་ཚོགས་ཡུམ་གྱི་བསྙེན་པའི་སྐབས་སུ། ཐུན་
གྱི་བསྙེན་པ་ཁོ་ན་གྲངས་ལ་བགྲང་དགོས་ལ། ཐུན་མཚམས་སུ་ཡང་སྤྱོད་ལམ་ཐམས་ཅད་དུ་གང་
སྣང་ལྷ། ངག་ནས་སྔགས་རྒྱུན་དུ་བགྲང་བ་དང༌། ཐམས་ཅད་ལ་བདེ་སྟོང་རྒྱས་འདེབས་སོགས་བྱ་
ཞིང༌། ཐུན་མཚམས་མིན་པར་ངག་གཅོད་པ་དང༌། ཕལ་ཚིག་གིས་བར་མ་ཆོད་པ་དང༌། བྱུང་ན་
ཐུན་ངོར་བཟའ་བཏུང་མ་བྱས་ན་བཟང་ཡང་རྒྱལ་བ་ཡབ་སྲས་གཉིས་ཀའི་གསུང་རྒྱུན་ལ། ཐུན་ནང་
དུ་བཟའ་བཏུང་བྱེད་རུང་བ་དང༌། དེ་ཡང་སྔགས་རེ་དང༌། ཧུབ་རེ་ལྟ་བུ་བྱེད་གསུངས་པ་སྣང་བས་
རུང་ཙམ་ཡིན་པར་མངོན། ཐུན་མཚམས་སུ་ཡང་མཚམས་གཡོག་པ་མིན་པ་ལ་ངག་སྨྲ་བ་སོགས་
མི་རུང༌། བཤད་ཚོད་མཐའ་དག་ཁྱེད་ཅག་ལས་དང་པོ་པ་ལྟ་ཅི་སྨོས། སྔགས་རྒན་ཕན་ཆེར་གྱིས་
ཀྱང་མི་ཡོངས་ལ་མི་མཛད་པ་ཁོ་ནར་སྣང་ལ། གཞན་ཡང་ཚུལ་ཁྲིམས་གཙང་དགོས་པས་འཁྲིག་
པའི་རིགས་སོགས་ཉོན་མོངས་པའི་བསམ་པ་དང་། བླ་མ་དང་ལྷ་ལ་མི་དད་པ་དང༌། དེ་འདྲའི་མི་
དང་འཕྲད་པ་དང༌། དེའི་ཟས་སོགས་ཟ་མི་རུང་ལ། ཐེ་ཚོམ་གཏན་ནས་མི་ཉན་པས་སངས་རྒྱས་
ཀྱི་བཀའ་མི་བསླུ་བའི་ངེས་པ་དྲངས་ལ། དད་འདུན་དང༌། བདེ་སྟོང་དང༌། ང་རྒྱལ་གསལ་སྣང་ཡང་
ཡང་དྲན་པ་བྱས་ན་བསླུ་མི་སྲིད་པ་སྔོན་ནས་ད་ལྟའི་བར་གྱི་མཁས་གྲུབ་དུ་མའི་རྣམ་ཐར་བསམ་
མོ། །རྒྱུད་འགྲེལ་དང༌། སྒྲུབ་ཐབས་དུ་མ་ནས་སྣ་ཚོགས་བཤད་པ་མཐོང་མོད་ཀྱང༌། འདིར་ཆོ་ག་
དང་སྤྱོད་ལམ་སོགས་མཁས་པའི་གསུང་རྒྱུན་ལྟར་ཉུང་གསལ་ཉམས་ལེན་དུ་བདེ་བར་བཀོད་པ་
ལགས་སོ། །ཞེས་དང་པོའི་སངས་རྒྱས་ཀྱི་ཡུམ་མཆོག་སྣ་ཚོགས་ཡུམ་གྱི་བསྙེན་ཡིག་ཆོ་གའི་
ཐོ་དང་བཅས་པ་བདུད་རྩིའི་བུམ་བཟང་རྡོ་རྗེའི་ཚེར་མ་ཞི་བྱེད་ཅེས་བྱ་བ་འདི་ཡང་འཇམ་དབྱངས་
625

ཀུན་མཁྱེན་གསུང་འབུམ་༼ང༽
བཞད་པའི་རྡོ་རྗེས་རང་གི་སློབ་མ་དུ་མའི་དོན་དུ་འཕྲལ་མར་སུག་བྲིས་སུ་བྱས་པ་འདིས་ཀྱང་འགྲོ་
བའི་རིམས་ནད་མ་ལུས་པ་ཞི་བར་གྱུར་ཅིག །དཀོན་མཆོག་གསུམ་གྱི་བདེན་པས་ཞི་བར་གྱུར་
ཅིག །ཨོཾ་སྭ་སྟི། ཐུབ་བསྟན་འཛིན་མར་སྐལ་བཟང་ཞིང་པའི་ཚོགས། །ཕན་བདེའི་ལོ་ཏོག་ལོངས་
སུ་སྤྱོད་པའི་ཕྱིར། །